CELEX: C2006/190/08
Language: et
Date: 2006-08-12 00:00:00
Title: Kohtuasi C-28/05: Euroopa Kohtu (kolmas koda) 15. juuni 2006.  aasta otsus (College van Beroep voor het bedrijfsleven'i (Holland) eelotsusetaotlus) — G. J. Dokter, Maatschap Van den Top, W. Boekhout versus Minister van Landbouw, Natuur en Voedselkwaliteit (Põllumajandus — Suu- ja sõrataudi tõrje — Direktiiv 85/511/EMÜ — Direktiiv 90/425/EMÜ — Suu- ja sõrataudi avastamiseks tehtavad uuringud, mis viiakse läbi labori poolt, mis ei ole toodud direktiivi 85/511/EMÜ lisas — Siseriiklike ametiasutuste kaalutlusruum — Proportsionaalsuse põhimõte — Kaitseõiguse tagamise põhimõte)

12.8.2006   
            
            
               ET
            
            
               Euroopa Liidu Teataja
            
            
               C 190/5
            
         Euroopa Kohtu (kolmas koda) 15. juuni 2006. aasta otsus (College van Beroep voor het bedrijfsleven'i (Holland) eelotsusetaotlus) — G. J. Dokter, Maatschap Van den Top, W. Boekhout versus Minister van Landbouw, Natuur en Voedselkwaliteit
   (Kohtuasi C-28/05) (1)
   
   (Põllumajandus - Suu- ja sõrataudi tõrje - Direktiiv 85/511/EMÜ - Direktiiv 90/425/EMÜ - Suu- ja sõrataudi avastamiseks tehtavad uuringud, mis viiakse läbi labori poolt, mis ei ole toodud direktiivi 85/511/EMÜ lisas - Siseriiklike ametiasutuste kaalutlusruum - Proportsionaalsuse põhimõte - Kaitseõiguse tagamise põhimõte)
   (2006/C 190/08)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hagejad: G. J. Dokter, Maatschap Van den Top, W. Boekhout
   
      Kostjad: Minister van Landbouw, Natuur en Voedselkwaliteit
   Kohtuasja ese
   Eelotsusetaotlus — College van Beroep voor het bedrijfsleven — Nõukogu 18. novembri 1985. aasta direktiivi 85/511/EMÜ, millega kehtestatakse ühenduse meetmed suu- ja sõrataudi tõrjeks (EÜT L 315, lk 11; ELT eriväljaanne 03/06, lk 265), tõlgendamine — Artikkel 11 lõige 1 esimene taane, artikkel 13 lõige 1 teine taane ja B lisa — Vahetu õigusmõju — Lisas B nimetamata labor — Liikmesriigi ametiasutuste hindamisruum.
   Resolutiivosa
   
               1.
            
            
               Nõukogu 18. novembri 1985. aasta direktiivi 85/511, millega kehtestatakse ühenduse meetmed suu ja sõrataudi tõrjeks, muudetud nõukogu 26. juuni 1990. aasta direktiiviga 90/423/EMÜ, tuleb tõlgendada selliselt, et muudatused selle direktiivi B lisas loetletud labori andmetes, mida ei ole sisse viidud vastavalt selle direktiivi artiklis 17 ette nähtud menetlusele, võivad põhjustada kõnealuses lisas sätestatud labori staatusest ilmajäämise vaid sellisel juhul, kui need muudatused võivad mõjutada labori ohutust seoses suu- ja sõrataudi viiruse leviku ohuga selle labori teostatud uuringute käigus, ning kui nad suurendavad kohalike vastuvõtlikust liigist loomade nakatumise riski. Lisaks ei ole direktiiviga 85/511 vastuolus see, kui liikmesriik võtab nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, artikli 10 lõikes 1 ette nähtud meetmeid suu- ja sõrataudi tõrjeks sellise labori uuringutulemuste alusel, mida ei ole sama direktiivi 85/511 B lisas loetletud.
            
         
               2.
            
            
               Pädev ametiasutus peab arvestama direktiivi 85/511 B lisas sätestatud labori uuringutulemusi ja kohaldama põhimõtteliselt selles direktiivis ette nähtud meetmeid või kõiki teisi asjakohaseid meetmeid, lähtudes vajadusest suu- ja sõrataudi kiireks ja tõhusaks tõrjeks. Pädeval ametiasutusel tuleb arvesse võtta ka sellist staatust mitte omava labori uuringutulemusi, et vajadusel kohaldada ühenduse õigusnormides sätestatud asjakohaseid meetmeid. Siiski, kuna niisugune labor ei pruugi enam tagada samasugust usaldusväärsust kui kõnealuses B lisas sätestatud labor, siis peab pädev ametiasutus enne asjakohaste meetmete võtmist tegema kindlaks, et need tulemused on usaldusväärsed. Igal juhul tuleb sellel ametiasutusel võtta suu- ja sõrataudi tõrjeks meetmeid üksnes kooskõlas ühenduse õiguse üldpõhimõtetega, eelkõige proportsionaalsuse põhimõtte ja põhiõigustega.
            
         
      (1)  ELT C 93, 16.4.2005.